שדה אילן

שְׂדֵה אִילָן הוא מושב דתי בגליל התחתון בין מחלף גולני לכפר תבור בסמוך לאילניה, השייך למועצה אזורית הגליל התחתון. רוב המשפחות במושב מתפרנסות ממשקים חקלאיים שבבעלותם כגון לולים, רפתות, דירים מטעים ועוד. חלקם מתפרנסים מצימרים, קייטרינג ובעלי מקצועות חופשיים בכל רחבי הארץ. הגרעין המייסד של המושב, שכונה "מצפה הגליל", הוקם בדצמבר 1936 על ידי יוצאי הולנד וגרמניה, שקבלו הכשרה בהולנד. לאחר עלייתם הקימו פלוגת הכשרה בכפר גדעון. בתחילת ינואר 1940 עלה חלוץ של הגרעין לחוות סג'רה כדי לעבד את אדמות נטעים ופיק"א בסג'רה, על פי חוזה חכירה זמני עם פיק"א, בעקבות בקשת תושבי סג'רה שהאדמות ייושבו בידי גרעין דתי. בשנה הראשונה חיכו המתיישבים לסיוע של המוסדות המיישבים שלא הגיע, ובעקבות זאת עלו מחשבות לעזוב את סג'רה, אולם לבסוף הם נשארו עד מלחמת העצמאות. במלחמת העצמאות השתתפו אנשי מצפה הגליל בהדיפת התקפה בסוף מרץ 1948 ובקרבות סג'רה ביוני 1948. שניים מחברי הגרעין נפלו בקרבות ביולי 1948. הנשים והילדים פונו למשך הקרבות לשדה יעקב. בתי המקום נפגעו בקרבות, אולם לא הוחל בשיקום ממשי, בגלל שהנקודה הייתה צרה מלהכיל את החברים ואנשי הגרעין המתינו בציפייה לעבור ולהקים יישוב קבע במקום קרוב. בשנת 1949 בסיוע הפועל המזרחי והסוכנות היהודית, עבר המושב למיקומו הנוכחי, ממזרח לכביש 65, כשלושה קילומטר דרומית למחלף גולני. במושב התגוררו אז כ-35 משפחות עם כ-40 ילדים. בדצמבר 1949 חגג המושב את חנוכת הבתים הראשונים, הנחת אבן פינה לבית כנסת ושינוי השם ל"שדה אילן" לזכרו של הרב מאיר בר-אילן ובדומה לשם העברי של סג'רה - "אילניה", על פי ביטוי מהמשנה בתחילת מסכת שביעית. לאחר מספר שנים הצטרפו למושב כ-10 משפחות במסגרת התנועה מן העיר אל הכפר. לאחר זמן לא רב התברר שהבתים נבנו בצורה רשלנית, שלושה בתים התמוטטו בסופת גשמים ובתים אחרים שקעו. התושבים נאלצו לקחת הלוואות כדי לשפץ את הבתים. בשנת 1960 קיבל המושב תוספת קרקע מהקק"ל להשלמת המכסה. בראשית שנות ה-60 חובר המושב לרשת החשמל הארצית, לאחר שהגנרטור ששימש את המושב יצא מכלל פעולה. כשאר היישובים באזור הגליל התחתון, סבל שדה אילן מחוסר מים וממצב כלכלי קשה. בשנת 1963 הוחלט להשיב את המושב, יחד עם המושבים השכנים, לטיפול מחלקת ההתיישבות של הסוכנות היהודית. בשנת 1970 נפגע תושב המושב בהתפוצץ מוקש בשדות המושב. במושב כיום נמצאת תחנת הזנקה של מגן דוד אדום הכוללת אמבולנס לטיפול נמרץ המשרת את אזור מחלף גולני ויישובי הסביבה. כמו כן במושב קיימים שירותי קהילה רבים; מרפאה, מכולת, תחנת דלק, בית העם לאירועים מושביים ופרטיים, בית כנסת, מועדון נוער, ספריה, גני ילדים לכל הגילאים, גני שעשועים וכושר ומגרש כדורסל וכדורגל. במושב קיימים סניפים של תנועות עוז ובני עקיבא עם למעלה מ-100 חניכים אשר פעילים באופן קבוע. במושב ישנה פעילות קהילתית ענפה אשר מנוהלת בידי הוועד המקומי ומתנדבים מוועדות המושב השונות; ועדת תרבות, חינוך, הגיל הרך, נוער, חזות ונוי, הגיל השלישי, קליטה ותרבות תורנית. בשנים האחרונות[דרושה הבהרה] המושב נמצא בתהליכי צמיחה בשל התרחבות ובניית בתים פרטיים חדשים. ב-2022 ביקש המושב רישיון כריתה עבור 6,100 עצי הזית בכרם ההיסטורי של סג'רה, המשתרע על שטח של 350 דונם. העצים ניטעו בשנים 1906-1907 תחת ניהולו של האגרונום אליהו קראוזה. שדה אילן במרכז המידע להתיישבות בגליל שדה אילן באתר הרשות לפיתוח הגליל אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 מצפה הגליל, הצופה, 28 באפריל 1940 ארגון חקלאי ד' בכפר גדעון, דבר, 22 באוקטובר 1939 הפועל הדתי יחיה שממות סג'רה, הצופה, 19 בינואר 1940; המשך חכרו אדמה בסג'רה, דבר, 21 בינואר 1940 כיצד מודיעים..., הצופה, 29 בינואר 1940 הכזאת היא עזרת המוסדות לגליל, הצופה, 14 בנובמבר 1940 מגיני מצפה הגליל הדפו התקפה, הצופה, 29 במרץ 1948 ב. ינאי, מצפה הגליל עמדה במבחן האש, הצופה, 24 ביוני 1948 אנו עומדים דום על קברם של חברינו, הצופה, 15 ביולי 1948 ראובן פאלק, זכרון לנופלים, הצופה, 29 ביולי 1948 יוסף בר, שמעון שטרן הי"ד, הצופה, 25 ביולי 1948 יוסף וואלק, באיזור הקישון, הצופה, 6 ביולי 1948 פנחס רוזנבליט, מסע בצפון, הצופה, 16 בנובמבר 1948 בגליל התחתון, הצופה, 31 ביולי 1949 איזיק, חג משולש בשדה אילן, הצופה, 8 בדצמבר 1949 הביוגרפיה של סג'רה, דבר, 26 בפברואר 1974 משנה, מסכת שביעית, פרק א', משנה א' משה דוכס, קופסאות לבנות מתמוטטות, מעריב, 29 באוקטובר 1954 התמוטטו בתים במושב, מעריב, 25 בנובמבר 1954 י. כנרות, הסוכנות בונה בתים על כרעי תרנגולת, מעריב, 23 במרץ 1956 מכשירים 5000 דונם בגליל התחתון, דבר, 19 ביולי 1960 תכנית חשמול בגליל התחתון, מעריב, 6 בנובמבר 1960 צבי לביא, בת שישים ושתיים לחשמל, מעריב, 20 בספטמבר 1962 מושב שדה אילן הואר בחשמל, מעריב, 25 בספטמבר 1962 חמישה מושבים הוחזרו לטיפול מחלקת ההתיישבות, דבר, 28 באפריל 1963 2 צעירים נפצעו בהתפוצץ מטען חבלה שהונח בשדה, מעריב, 31 ביולי 1970 רחוב ביישוב בית הכנסת ביישוב גן משחקים ביישוב